《题鉴轩》
宋代·石延庆

一轩曾揭鉴为名，轩下方池彻底清。
坐客不须频拂拭，主人犹恐太分明。
一尘不染原无物，万象俱涵岂有情。
堪笑越湖三百里，等闲风浪不曾平。

作者简介：（1101—1149）越州新昌人，字光锡，旧名袭。石嗣庆弟。高宗绍兴二年进士。任容州司理，质性纯雅，襟怀磊落，高宗颇奇之，特赐今名。授明州教授，再中宏词科，迁诸王宫教授。绍兴十七年，以朝散郎添差通判台州。